# PATVIRTINTA

Kauno Žaliakalnio progimnazijos direktorės

2018 m. gruodžio 31d. įsakymu Nr. V-123

**KAUNO ŽALIAKALNIO PROGIMNAZIJOJE ĮRENGTŲ VAIZDO STEBĖJIMO**

**KAMERŲ NAUDOJIMO IR VAIZDO DUOMENŲ TVARKYMO TAISYKLĖS**

# I SKYRIUS

# BENDROSIOS NUOSTATOS

1. Kauno Žaliakalnio progimnazijoje įrengtų vaizdo stebėjimo kamerų naudojimo ir vaizdo duomenų tvarkymo tvarkos aprašas (toliau – Taisyklės) nustato Kauno Žaliakalnio progimnazijos (toliau – Progimnazija) dalies pastato vidaus, dalies lauko teritorijos ir dalies pastato iš lauko vaizdo stebėjimo, vaizdo įrašymo, peržiūrėjimo, saugojimo, perkėlimo ir naudojimo tvarką, užtikrinant Europos Sąjungos ir Lietuvos Respublikos teisės aktų, reglamentuojančių asmens duomenų tvarkymą ir apsaugą, laikymąsi ir įgyvendinimą.
2. Šis Aprašas parengtas vadovaujantis 2016 m. balandžio 27 d. Europos Parlamento ir Tarybos reglamentu (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) (toliau - Reglamentas), Lietuvos Respublikos asmens duomenų teisinės apsaugos įstatymu, Lietuvos Respublikos civilinio kodekso antrosios knygos 2 skyriumi, Duomenų teikimo duomenų subjektui atlyginimo tvarkos aprašu, patvirtintu Lietuvos Respublikos Vyriausybės 2011 m. rugsėjo 14 d. nutarimu Nr. 1074, kitais teisės aktais reglamentuojančiais santykius, kurie atsiranda tvarkant asmens duomenis.
3. Šių Taisyklių privalo laikytis visi Progimnazijos darbuotojai.
4. Vaizdo stebėjimas – prevencinė saugumo priemonė, kurios dėka siekiama užtikrinti Progimnazijos pastato ir jame esančio materialinio turto apsaugą, viešąją tvarką, saugią aplinką, užkertančią kelią bet kokioms smurto, prievartos, patyčių, nederamo elgesio, žalingų įpročių, vagysčių apraiškoms, įeinančių ir išeinančių asmenų kontrolės tikslais, nukentėjusiems asmenims nustatyta tvarka gauti vaizdo įrašus, susijusius su įvykiais, kurie neginčytinai padėtų įrodyti jų nekaltumą, į teisingus ginčytinų situacijų išaiškinimus ar bylų nagrinėjimus.
5. Pagrindinės Taisyklių vartojamos sąvokos:

**Duomenų valdytojas** – Kauno Žaliakalnio progimnazija, juridinio asmens kodas 190135970, adresas Širvintų g. 15, 50174 Kaunas.

**Duomenų subjektas** – juridinis ar fizinis asmuo, kuriam teikiami asmens duomenys.

**Vaizdo įrašas** – Progimnazijos patalpose ir teritorijoje įrengtomis kameromis užfiksuotas

vaizdas.

**Vaizdo stebėjimas** – vaizdo duomenų, susijusių su fiziniu asmeniu, tvarkymas naudojant automatines vaizdo stebėjimo priemones (vaizdo kameras) nepaisant to, ar šie duomenys yra išsaugomi laikmenoje.

**Vaizdo duomenų įrašymo įrenginiai** -– Progimnazijos turto apskaitoje esantys skaitmeniniai įrenginiai, skirti vaizdo duomenims įrašyti, saugoti, peržiūrėti ir kopijuoti.

**Vaizdo stebėjimo sistema** – vaizdo duomenų įrašymo įrenginiai ir vaizdo stebėjimo kameros.

6. Kitos Taisyklėse vartojamos sąvokos atitinka Reglamente ir Asmens duomenų teisinės

apsaugos įstatyme vartojamas sąvokas.

# II SKYRIUS

**PROGIMNAZIJOS STEBĖJIMAS VAIZDO KAMEROMIS IR REIKALAVIMAI PROGIMNAZIJOS DARBUOTOJAMS**

1. Progimnazijos pastato dalis vidaus patalpų, dalis lauko teritorijos ir dalis pastato iš lauko yra stebima vaizdo stebėjimo kameromis. Vaizdo įrašai saugomi, peržiūrimi bei kopijuojami įstatymų nustatyta tvarka, naudojant specialiai šiam tikslui skirtus DVR įrenginius.
2. Dalį Progimnazijos pastato iš lauko ir dalį lauko teritorijos fiksuoja 4 vaizdo stebėjimo kameros, dalis vidaus patalpų stebimos 12 vaizdo stebėjimo kameromis (1 priedas).
3. Progimnazijos dalies vidaus patalpų, dalies lauko teritorijos ir dalies pastato iš lauko stebėjimas vaizdo kameromis yra nenutrūkstamas.
4. Vaizdo stebėjimo kameros įrengtos taip, kad atsižvelgiant į nustatytą vaizdo stebėjimo tikslą, vaizdo stebėjimas vykdomas ne didesnėje teritorijos ar patalpų dalyje, negu tai yra būtina ir renkama ne daugiau vaizdo duomenų, negu tai yra būtina.
5. Vaizdo stebėjimo kameros įrengtos ir pritaikytos taip, kad nebūtų nukreiptos į erdves, kurių stebėjimas nenumatytas ir toks stebėjimas žemintų žmogaus orumą.
6. Visus įrašomus vaizdo duomenis turi teisę tvarkyti Progimnazijos direktoriaus paskirtas darbuotojas, atsakingas už vaizdo stebėjimo duomenų tvarkymą ir apsaugą (toliau – darbuotojas), išskyrus atvejus, kai sistemoje yra techniniai gedimai ar atliekami profilaktiniai darbai.
7. Prieiga prie vaizdo įrangos ir (ar) vaizdo duomenų darbuotojui suteikiama tik tada, kai jis pasirašo konfidencialumo pasižadėjimą (2 priedas).
8. Prieiga prie vaizdo duomenų naikinama pasibaigus Progimnazijos ir darbuotojo darbo santykiams, pasikeitus darbo funkcijoms (jei joms vykdyti nereikalinga prieiga prie vaizdo duomenų).
9. Susipažinti su vaizdo duomenimis turi teisę: direktoriaus pavaduotojas ūkio reikalams, direktoriaus pavaduotojas ugdymui, socialinis pedagogas. Progimnazijos darbuotojai įgyvendindami šią teisę pasirašo konfidencialumo pasižadėjimą (2 priedas), kuriuo įsipareigoja laikytis asmens duomenų apsaugą reglamentuojančiuose teisės aktuose nustatytų reikalavimų.
10. Atsakingas už vaizdo stebėjimo duomenų tvarkymą ir apsaugą darbuotojas privalo:

16.1. laikytis pagrindinių vaizdo duomenų tvarkymo principų bei konfidencialumo ir saugumo reikalavimų, įtvirtintų Lietuvos Respublikos asmens duomenų teisinės apsaugos įstatyme, šiose Taisyklėse ir kituose teisės aktuose;

16.2. užtikrinti, kad vaizdo stebėjimo sistema būtų techniškai tvarkinga, techniniai šios sistemos sutrikimai būtų šalinami operatyviai, panaudojant visus turimus techninius resursus;

16.3. neatskleisti, neperduoti ir nesudaryti sąlygų bet kokiomis priemonėmis susipažinti su vaizdo duomenimis tam teisės neturintiems asmenims;

16.4. imtis priemonių, kad būtų užkirstas kelias atsitiktiniam ar neteisėtam vaizdo duomenų sunaikinimui, pakeitimui, atskleidimui, taip pat bet kokiam kitam neteisėtam tvarkymui, saugoti vaizdo duomenų įrašymo įrenginiuose esančius duomenis;

16.5. inicijuoti ir įgyvendinti būtinas organizacines ir technines duomenų saugumo priemones, siekiant užtikrinti, kad vaizdo duomenys būtų pasiekiami tik iš Progimnazijos vidinio kompiuterių tinklo, apsaugoti duomenų bazes nuo neteisėto prisijungimo elektroninių ryšių priemonėmis;

16.6. užtikrinti slaptažodžių konfidencialumą juos suteikiant, pateikiant, reguliariai keičiant bei saugant;

16.7. nedelsdamas pranešti Progimnazijos direktoriui apie bet kokią įtartiną situaciją, kuri gali kelti grėsmę Progimnazijos tvarkomų vaizdo duomenų saugumui;

1. Darbuotojas užtikrina, kad vaizdo įrašai būtų neprieinami kitiems asmenims bei neplatinami.

# III SKYRIUS

# VAIZDO DUOMENŲ ĮRAŠYMAS IR SAUGOJIMAS

1. Vaizdo įrašymo įrenginiuose (NVR) vaizdo kameromis užfiksuotas vaizdas skaitmeniniu būdu įrašomi į vidinius kietuosius diskus (HDD) kurių talpa 1 terabaitas.
2. Vaizdo duomenys vaizdo duomenų įrašymo įrenginiuose saugomi ne ilgiau kaip 20 kalendorinių dienų.
3. Dėl ribotos kietojo disko talpos, vaizdo įrašymo įrenginys po 20 kalendorinių dienų automatiškai ištrina seniausius vaizdo įrašus, o į atsilaisvinusią vietą įrašo naujausią vaizdo srautą.
4. Atsiradus poreikiui, vaizdo įrašymo įrenginio nustatymai gali būti keičiami.
5. Vaizdo įrašymo įrenginys leidžia atlikti vaizdo įrašų paiešką pagal datą ir laiką.

# IV SKYRIUS

# DUOMENŲ SUBJEKTO TEISIŲ ĮGYVENDINIMAS

1. Duomenų subjekto rašytiniu prašymu, pateikus asmens tapatybę patvirtinantį dokumentą, arba teisės aktų nustatyta tvarka vaizdo stebėjimo kameromis užfiksuotas vaizdas (kopija) gali būti išduodamas:

23.1. jeigu jis yra išsaugotas;

23.2. jeigu jame nėra užfiksuoti tretieji asmenys arba yra trečiųjų asmenų rašytinis sutikimas tokį vaizdo įrašą (kopiją) išduoti.

1. Teisėsaugos institucijų prašymu vaizdo stebėjimo kameromis užfiksuotas vaizdas (kopija) gali būti išduodamas be vaizde užfiksuotų asmenų sutikimo.
2. Duomenų subjekto, norinčio gauti vaizdo įrašą (kopiją), kuriame užfiksuotas ne tik jis, bet ir tretieji asmenys, prašyme turi būti nurodytas asmens duomenų naudojimo tikslas, teikimo bei gavimo teisinis pagrindas ir prašomų pateikti asmens duomenų apimtis.
3. Progimnazija, gavusi duomenų subjekto paklausimą dėl vaizdo duomenų, susijusių su juo, tvarkymo, ne vėliau kaip per 30 kalendorinių dienų nuo duomenų subjekto prašymo gavimo dienos atsako, ar su juo susiję vaizdo duomenys yra tvarkomi, saugomi, ir jei saugomi, - apie šių duomenų teikimo tvarką.
4. Sprendimą dėl vaizdo duomenų teikimo priima Progimnazijos direktorius.

**V SKYRIUS**

**DUOMENŲ SUBJEKTO INFORMAVIMAS VYKDANT VAIZDO STEBĖJIMĄ**

1. Apie vykdomą vaizdo stebėjimą Progimnazijos teritorijoje ir patalpose aiškiai ir tinkamai informuojama įspėjamaisiais ženklais su visa Lietuvos Respublikos asmens duomenų teisinės apsaugos įstatyme reglamentuota privaloma informacija.
2. Darbuotojai apie vaizdo duomenų stebėjimą ir tvarkymą informuojami pasirašytinai (3

priedas).

**VI SKYRIUS**

# BAIGIAMOSIOS NUOSTATOS

1. Progimnazijos darbuotojai, pažeidę šių Taisyklių reikalavimus, atsako teisės aktų nustatyta tvarka.
2. Už Taisyklių laikymosi priežiūrą ir jame reglamentuotų nuostatų vykdymo kontrolę atsakingas Progimnazijos direktorius.
3. Taisyklės, įvertinus taikymo praktiką, esant poreikiui, atnaujinamos, inicijuojant šių Taisyklių pakeitimus.
4. Pasikeitus teisės aktų nuostatoms dėl asmens duomenų teisinės apsaugos, jomis vadovaujamasi, nelaukiant Taisyklių pakeitimo.

## \_\_\_\_\_\_\_\_\_\_\_\_\_\_\_\_\_\_\_\_\_\_

Kauno Žaliakalnio progimnazijoje

įrengtų vaizdo stebėjimo kamerų naudojimo

ir vaizdo duomenų tvarkymo taisyklių

1 priedas

**PROGIMNAZIJOS DALIES VIDAUS PATALPŲ, DALIES PASTATO IŠ LAUKO IR**

**DALIES LAUKO TERITORIJOS STEBĖJIMAS VAIZDO KAMEROMIS**

|  |  |  |  |  |
| --- | --- | --- | --- | --- |
| **Eil.**  **Nr.** | **Vaizdo stebėjimo vietos adresas** | **Vaizdo**  **kamerų**  **skaičius** | **Stebimos teritorijos ir patalpos** | **Vaizdo duomenų saugojimo terminai** |
| 1. | Širvintų g. 15, Kaunas | 16 | Vidaus patalpos (12 kamerų)  Lauko teritorija (4 kameros) | 20 d. |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kauno Žaliakalnio progimnazijoje

įrengtų vaizdo stebėjimo kamerų naudojimo

ir vaizdo duomenų tvarkymo taisyklių

2 priedas

**(Konfidencialumo pasižadėjimo forma)**

**KAUNO ŽALIAKALNIO PROGIMNAZIJA**

# KONFIDENCIALUMO PASIŽADĖJIMAS

\_\_\_\_\_\_\_\_\_

(data)

\_\_\_\_\_\_\_\_\_\_\_\_\_\_\_ (sudarymo vieta)

Aš,\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, (vardas, pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(pareigų pavadinimas)

būdamas (-a) paskirtas asmeniu, atsakingu už vaizdo stebėjimo duomenų tvarkymą ir apsaugą,

1. Suprantu, kad:

* 1. Progimnazijoje esu įgaliotas (-a) tvarkyti vaizdo stebėjimo duomenis, esu susipažinęs (usi) ir privalau laikytis Progimnazijos direktoriaus 2018 m. gruodžio 31 d. įsakymu Nr. V- 123 patvirtinto Kauno Žaliakalnio progimnazijoje įrengtų vaizdo stebėjimo kamerų naudojimo ir vaizdo duomenų tvarkymo taisyklių (toliau – Taisyklės) nuostatų, taip pat pagrindinių asmens duomenų tvarkymo, konfidencialumo ir saugumo reikalavimų, numatytų 2016 m. balandžio 27 d. Europos Parlamento ir Tarybos reglamente (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) (toliau – Reglamentas), Lietuvos Respublikos asmens duomenų teisinės apsaugos įstatyme (toliau – Asmens duomenų teisinės apsaugos įstatymas);
  2. draudžiama perduoti neįgaliotiems asmenims slaptažodžius ir kitus duomenis, leidžiančius programinėmis ir techninėmis priemonėmis susipažinti su Progimnazijoje tvarkomais asmens duomenimis, sudaryti sąlygas neįgaliotiems asmenims susipažinti su Progimnazijoje tvarkomais vaizdo duomenimis (sudaryti sąlygas stebėti tokius duomenis gyvai, daryti duomenų įrašus ir pan.);
  3. netinkamas vaizdo duomenų tvarkymas gali užtraukti atsakomybę pagal Lietuvos Respublikos įstatymus.

1. Pasižadu:
   1. saugoti asmens duomenų paslaptį;
   2. informaciją, kuri man taps žinoma vykdant vaizdo duomenų tvarkymą, tvarkyti tik siekdamas (-a) man pavestų tikslų ir uždavinių įgyvendinimo;
   3. tvarkyti vaizdo duomenis Reglamento, Asmens duomenų teisinės apsaugos įstatymo, Taisyklių ir kitų teisės aktų, nustatančių vaizdo duomenų tvarkymą, nustatyta tvarka;
   4. neatskleisti ir neperduoti vaizdo stebėjimo metu sužinotos informacijos tretiesiems asmenims, taip pat neperduoti ir nesudaryti sąlygų jokiomis priemonėmis susipažinti su tvarkoma informacija nė vienam asmeniui, kuris nėra įgaliotas naudotis šia informacija, tiek Progimnazijos viduje, tiek už jos ribų;
   5. pranešti Progimnazijos direktoriui apie bet kokią įtartiną situaciją, kuri gali kelti grėsmę vaizdo duomenų saugumui;
   6. saugoti duomenų rinkmenas tinkamai ir saugiai, kad būtų užkirstas kelias atsitiktiniam ar neteisėtam vaizdo duomenų atskleidimui, pakeitimui, sunaikinimui ar bet kokiam kitokiam neteisėtam tvarkymui.
2. Žinau, kad:
   1. vaizdo duomenys Progimnazijoje tvarkomi siekiant užtikrinti Progimnazijos pastato ir jame esančio materialinio turto apsaugą, viešąją tvarką, saugią aplinką, užkertančią kelią bet kokioms smurto, prievartos, patyčių, nederamo elgesio, žalingų įpročių, vagysčių apraiškoms, įeinančių ir išeinančių asmenų kontrolės tikslais, nukentėjusiems asmenims nustatyta tvarka gauti vaizdo įrašus, susijusius su įvykiais, kurie neginčytinai padėtų įrodyti jų nekaltumą, į teisingus ginčytinų situacijų išaiškinimus ar bylų nagrinėjimus;
   2. už netinkamą šio įsipareigojimo vykdymą ir asmens duomenų apsaugą nustatančių teisės aktų pažeidimus turėsiu atsakyti nustatyta tvarka;
   3. asmuo, patyręs žalą dėl neteisėto vaizdo duomenų tvarkymo ar kitų duomenų valdytojo ar duomenų tvarkytojo, kitų asmenų veiksmų ar neveikimo, pažeidžiančių Reglamento, Asmens duomenų teisinės apsaugos įstatymo nuostatas, turi teisę reikalauti atlyginti jam padarytą turtinę ir neturtinę žalą Reglamente ir Asmens duomenų apsaugos įstatymo nustatyta tvarka;
   4. šis pasižadėjimas galios visą mano darbo Progimnazijoje laiką, o šio pasižadėjimo 2.4 papunktyje numatytas įsipareigojimas – neribotą laiką.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(pareigų pavadinimas) (parašas) (vardas ir pavardė)

Kauno Žaliakalnio progimnazijoje

įrengtų vaizdo stebėjimo kamerų naudojimo

ir vaizdo duomenų tvarkymo taisyklių

3 priedas

**(Pranešimo apie vaizdo duomenų tvarkymą forma)**

**KAUNO ŽALIAKALNIO PROGIMNAZIJA**

# PRANEŠIMAS APIE VAIZDO STEBĖJIMĄ IR DUOMENŲ TVARKYMĄ

\_\_\_\_\_\_\_\_\_

(data)

\_\_\_\_\_\_\_\_\_\_\_\_\_\_\_ (sudarymo vieta)

Vadovaudamiesi Lietuvos Respublikos asmens duomenų teisinės apsaugos įstatymo 20 straipsnio 3 dalimi informuojame, kad **Kauno Žaliakalnio progimnazijoje, adresu Širvintų g. 15, Kaunas, dalyje pastato vidaus patalpų, dalyje lauko teritorijos ir dalies pastato iš lauko vykdomas vaizdo stebėjimas ir tvarkomi vaizdo duomenys.**

Vaizdo stebėjimo tikslas – užtikrinti Progimnazijos pastato ir jame esančio materialinio turto apsaugą, viešąją tvarką, saugią aplinką, užkertančią kelią bet kokioms smurto, prievartos, patyčių, nederamo elgesio, žalingų įpročių, vagysčių apraiškoms, įeinančių ir išeinančių asmenų kontrolės tikslais, nukentėjusiems asmenims nustatyta tvarka gauti vaizdo įrašus, susijusius su įvykiais, kurie neginčytinai padėtų įrodyti jų nekaltumą, į teisingus ginčytinų situacijų išaiškinimus ar bylų nagrinėjimus. Vaizdo stebėjimas ir vaizdo duomenų tvarkymas atliekamas vadovaujantis 2016 m. balandžio 27 d. Europos Parlamento ir Tarybos reglamentu (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas), Lietuvos Respublikos asmens duomenų teisinės apsaugos įstatymu, Progimnazijos direktoriaus 2018 m. gruodžio 31 d. įsakymu Nr. V- 123 patvirtintu Kauno Žaliakalnioprogimnazijoje įrengtų vaizdo stebėjimo kamerų naudojimo ir vaizdo duomenų tvarkymo taisyklėmis ir kitais teisės aktais.

Duomenų subjektas, pateikęs duomenų valdytojui asmens tapatybę patvirtinantį dokumentą arba teisės aktų nustatyta tvarka ar elektroninėmis priemonėmis, kurios leidžia tinkamai identifikuoti asmenį, patvirtinęs savo asmens tapatybę, turi teisę gauti informaciją, kokie jo vaizdo duomenys surinkti, kokiu tikslu jie tvarkomi, kokiems duomenų gavėjams teikiami ir buvo teikti paskutiniu metu.

Gavus duomenų subjekto paklausimą dėl jo vaizdo duomenų tvarkymo ir patikrinus duomenų subjekto tapatybę, duomenų subjektui suteikiama informacija, ar su juo susiję vaizdo duomenys yra tvarkomi, ir pateikiami duomenų subjekto prašomi duomenys (sudaroma galimybė duomenų valdytojo patalpose peržiūrėti vaizdo įrašą).

Gavus duomenų subjekto prašymą susipažinti su savo vaizdo duomenimis, informacija, ar su juo susiję vaizdo duomenys yra tvarkomi, ir duomenų subjekto prašomi duomenys pateikiami ne vėliau kaip per 30 kalendorinių dienų nuo duomenų subjekto kreipimosi dienos. Jeigu prašymas pateiktas elektroninėmis priemonėmis, prašomi duomenys duomenų subjektui taip pat pateikiami elektroninėmis priemonėmis, išskyrus atvejus, kai duomenų subjektas prašo juos pateikti kitaip.

Prašomi duomenys teikiami neatlygintinai. Kai duomenų subjekto prašymas yra akivaizdžiai nepagrįstas arba neproporcingas, visų pirma dėl jo pasikartojančio turinio, gali būti nustatytas atlyginimas už duomenų pateikimą arba atsisakyta vykdyti prašymą. Teikiant duomenis atlygintinai, atlyginimo dydis neturi viršyti duomenų teikimo sąnaudų. Duomenų teikimo atlyginimo dydį duomenų valdytojas nustato vadovaudamasis Lietuvos Respublikos Vyriausybės patvirtintu Duomenų teikimo duomenų subjektui atlyginimo tvarkos aprašu.

Pateikti tvarkomus duomenis gali būti atsisakyta ir tuo atveju, jei toks duomenų pateikimas gali atskleisti konfidencialią informaciją, susijusią su Progimnazijos veikla.

Už vaizdo stebėjimą Progimnazijoje atsakingas asmuo

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas ir pavardė, pareigos)

Už vaizdo stebėjimo duomenų tvarkymą ir apsaugą Progimnazijoje atsakingas asmuo

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(vardas ir pavardė, pareigos, kontaktiniai duomenys)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(įrašyti savo ranka: *Susipažinau ir sutinku*)

\_\_\_\_\_\_\_\_\_\_\_\_\_\_\_\_\_\_\_\_\_\_

(Parašas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Vardas ir pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_\_

(Data)